สยองโดดศาล พ่อจำเลยคดีฆ่า
ตัดสินคุกตลอดชีวิต ดิ่ง8ชั้น-อาการสาหัส,กระโดดศาลอาญาอีกแล้ว คราวนี้พ่อจำเลย อดีตเวรเปลประจำสถาบันโรคผิวหนัง รพ.ราชวิถี กระโดดศาลอาญา ชั้น 8 บาดเจ็บสาหัส หลังลูกชายถูกศาลพิพากษาจำคุกตลอดชีวิตคดีใช้มีดฟัน รปภ.รพ.เดียวกันเสียชีวิต พอรู้ผลเข้าไปกอดลูกชายและกระซิบเบาๆ จากนั้นเดินไปเปิดประตู เหยียบเก้าอี้ดิ่งร่างลงมา เผยเกิดเหตุหลายครั้ง โฆษกศาลยุติธรรมแถลงไม่มีใครอยากให้เกิด ส่วนเรื่องการสร้างตะแกรงป้องกันต้องนำมาเปรียบเทียบกับการเกิดอัคคีภัยด้วย,เมื่อเวลา 10.00 น. วันที่ 27 มี.ค. เกิดเหตุมีชายกระโดดลงมาจากชั้น 8 อาคารศาลอาญา ถ.รัชดาภิเษก กทม. ทำให้ได้รับบาดเจ็บสาหัส เจ้าหน้าที่รีบนำส่งโรงพยาบาล ภายหลังทราบชื่อคือ นายอัครเดช เครือนาค เป็นพ่อของนายภัทรพงศ์ เครือนาค อดีตเวรเปล รพ.ราชวิถี ประจำสถาบันโรคผิวหนัง ผู้ต้องหาคดีฆ่าผู้อื่นจนเสียชีวิต,ทั้งนี้ก่อนเหตุกระโดดจากตึกศาลอีกครั้ง มีการพิจารณาคดี ที่ห้องพิจารณา 811 ศาลอาญา โดยศาลอ่านคำพิพากษาในคดีที่พนักงานอัยการเป็นโจทก์ยื่นฟ้องนายภัทรพงศ์ เครือนาค อดีตเวรเปล รพ.ราชวิถี ประจำสถาบันโรคผิวหนัง เป็นจำเลยฐานฆ่า นายสัญชาย วันงาม อายุ 30 ปี รปภ.รพ.ราชวิถี ด้วยการใช้มีดฟันที่คอ เมื่อวันที่ 10 มิ.ย.60,คดีนี้อัยการฟ้องและนำสืบว่าวันเกิดเหตุ เมื่อจำเลยฟันผู้ตายที่คอแล้วขับรถยนต์ไม่ติดแผ่นป้ายทะเบียนหลบหนี และไปจอดทิ้งไว้ภายในลานจอดรถโครงการบ้านเอื้ออาทร รังสิตคลอง 1 ตึก 17 ต.ประชาธิปัตย์ อ.ธัญบุรี จ.ปทุมธานี เจ้าหน้าที่กดดันจนนายภัทรพงศ์มอบตัว ที่ จ.พระนครศรีอยุธยา เมื่อเวลา 23.00 น. วันที่ 12 มิ.ย.2560 ที่ผ่านมา ศาลพิพากษาจำคุกตลอดชีวิต ปรับ 1,000 บาท,ผู้สื่อข่าวรายงานว่า หลังฟังคำพิพากษาเสร็จ นายอัครเดชมีใบหน้าเศร้าโศก เดินเข้าไปสวมกอด พร้อมกระซิบข้างหูบุตรชายเบาๆ จากนั้นนายอัครเดช ได้ผลักบานประตูห้องคดีเปิดออก ก้าวเท้าเหยียบเก้าอี้ริมระเบียง ลงไปอยู่ที่กันสาดชั้น 8 และดิ่งร่าง ลงมาที่ต้นปาล์ม ก่อนลงมาที่พื้นดินชั้นล่าง จนขาขวาหัก นอนหมดสติ เจ้าหน้าที่และคนที่เห็นเหตุการณ์เร่งปฐมพยาบาล และนำส่ง รพ.ราชวิถี ทันที,หลังเกิดเหตุ นายสุริยันห์ หงษ์วิไล โฆษกศาลยุติธรรม เผยถึงกรณีดังกล่าวว่า คดีนี้เป็นคดีอาชญากรรมธรรมดา ไม่มีความซับซ้อน และผู้อำนวยการศาลอาญาได้อธิบายขั้นตอนการอุทธรณ์ฎีกาไปแล้ว แต่ที่บิดาผู้ต้องหาตัดสินใจกระโดดครั้งนี้อาจคิดไปเองว่า ผลพิพากษาในศาลสูงจะไม่เป็นผลดี ก็เป็นไปได้ ส่วนที่มองว่าเกิดเหตุมีผู้กระโดดจากศาลบ่อยนั้น เป็นเรื่องที่ไม่มีใครอยากให้เกิดขึ้น คนที่มาศาลก็มีความเครียดเป็นธรรมดา แต่รายนี้ไม่มีท่าทีเครียดอะไร เรื่องที่จะสร้างตะแกรงเหล็กกันคนกระโดด ตามมาตรการรักษาความปลอดภัยนั้น ต้องนำมาเทียบกับความปลอดภัยเกี่ยวกับอัคคีภัยด้วย การแก้ไขยังไม่สามารถทำได้ทันที จะต้องเพิ่มกำลังตำรวจศาลไปก่อน,ผู้สื่อข่าวรายงานว่า ก่อนนี้ประมาณปี 2554 เคยเกิดเหตุนักโทษชายคดียาเสพติดใช้แปรงสีฟันเหลาเป็นมีดจี้คอผู้คุมราชทัณฑ์แล้วกระโดดหนีจากอาคารศาลอาญาชั้น 6 ลงมาเศษชีวิตบริเวณใกล้กัน และปลายปี 2561 บิดาของผู้เสียหายที่เสียชีวิต เสียใจในผลคำพิพากษายกฟ้อง จำเลยที่ฆ่าลูกชาย จึงกระโดดจากชั้น 8 ลงมาตาย นอกจากนั้นเป็นคดีผู้ต้องขังที่เป็นนักโทษกระโดดหนีการพิจารณาลงมากระแทกรถราชทัณฑ์ชั้นล่างตายก็มี,ด้าน ร.ต.อ.อนุชา เปลี่ยนสมัย รอง สว. (สอบสวน) สน.พหลโยธิน เผยว่า เบื้องต้นทราบว่าผู้บาดเจ็บกระโดดลงมาเองจากชั้น 8 ขณะตกลงมาโชคดีที่ตกใส่ต้นปาล์ม ก่อนจะตกกระแทกลงสู่พื้น ทำให้ไม่ถึงแก่ชีวิต ส่วนทางด้านคดีขณะนี้ทางเจ้าหน้าที่ลงบันทึกประจำวันไว้เป็นหลักฐาน พร้อมตรวจสอบกล้องวงจรปิดที่เกิดเหตุ และให้เจ้าหน้าที่กองพิสูจน์หลักฐานเข้าตรวจสอบที่เกิดเหตุ เพื่อหาสาเหตุที่แท้จริง ก่อนจะนำเรียนผู้บังคับบัญชาให้ทราบต่อไป
กระโดดศาลอาญาอีกแล้ว คราวนี้พ่อจำเลย อดีตเวรเปลประจำสถาบันโรคผิวหนัง รพ.ราชวิถี กระโดดศาลอาญา ชั้น 8 บาดเจ็บสาหัส หลังลูกชายถูกศาลพิพากษาจำคุกตลอดชีวิต
กระโดดตึก,ศาลอาญา,ศาลพิพากษา,จำคุกตลอดชีวิต,ลูกชาย,โรงพยาบาลราชวิถี,ข่าวหน้า1